Biden, în pragul summitului G7: Trebuie să rămânem uniți. Putin a sperat că NATO și G7 se vor scinda.
Biden s-a întâlnit cu gazda sa germană în pitorescul castel Elmau, unde G7 – Marea Britanie, Canada, Franţa, Germania, Italia, Japonia şi Statele Unite – organizează un summit de 3 zile dominat de criza din Ucraina. Biden a lăudat conducerea lui Scholz în calitate de preşedinte actual al G7 într-o perioadă de tulburări în Europa, declanşate de războiul Rusiei şi de consecinţele economice globale ulterioare. Un oficial american de rang înalt a declarat că Washingtonul a "investit foarte mult" în relaţia cu Germania de când Biden a preluat funcţia în urmă cu aproape doi ani şi jumătate.
Preşedintele american Joe Biden l-a lăudat duminică pe cancelarul german Olaf Scholz pentru leadership în urma războiului Rusiei împotriva Ucrainei şi a îndemnat Occidentul să rămână unit."Trebuie să rămânem uniţi", i-a spus Biden lui Scholz la o întâlnire înaintea summitului G7 din Germania, relatează AFP.Preşedintele rus Vladimir Putin a sperat "că, într-un fel, NATO şi G7 se vor scinda", a spus Biden. "Dar nu am făcut-o şi nu o vom face".Biden s-a întâlnit cu gazda sa germană în pitorescul castel Elmau, unde G7 – Marea Britanie, Canada, Franţa, Germania, Italia, Japonia şi Statele Unite – organizează un summit de 3 zile dominat de criza din Ucraina.Biden laudă conducerea lui ScholzBiden a lăudat conducerea lui Scholz în calitate de preşedinte actual al G7 într-o perioadă de tulburări în Europa, declanşate de războiul Rusiei şi de consecinţele economice globale ulterioare."Vreau să vă felicit pentru că aţi făcut un pas înainte aşa cum aţi făcut-o când aţi devenit cancelar" şi "pentru modul în care aţi avut un mare impact asupra restului Europei pentru a acţiona, în special în ceea ce priveşte Ucraina", i-a spus Biden lui Scholz.Un oficial american de rang înalt a declarat că Washingtonul a "investit foarte mult" în relaţia cu Germania de când Biden a preluat funcţia în urmă cu aproape doi ani şi jumătate.Discuţiile lor au fost "o bună ocazie de a afirma legăturile profunde şi durabile dintre cele două ţări. În ceea ce priveşte agenda întâlnirii, aşteptaţi-vă ca Rusia şi Ucraina să fie în capul listei, inclusiv coordonarea noastră strânsă şi continuă pe plan politic şi diplomatic", a declarat oficialul.